Éhesek a sikerre

Akik hozzánk jönnek, mind éhesek, akarják a sikert, és ezért hajlandók megdolgozni – mondja Kisgergely Kornél. A Hiventures vezérigazgatójával a 100 eddigi startup-befektetés kapcsán az új vállalkozói ökoszisztéma fejlesztéséről, a mesterséges intelligencia nyújtotta lehetőségekről, a nemzetközi expanzióról és a várható év végi pezsgőbontásról beszélgettünk. – Megvan a századik befektetési döntésetek. Húzós volt az eddigi időszak?